وزارت آیوش
یونانی ڈے 2021 اور یونانی علاج پر قومی کانفرنس
یونانی علاج کی تحقیقات سے متعلق مرکزی کاؤنسل، وزارت آیوش، حکومت ہند نے یونانی علاج سے متعلق ایک ورچوئل قومی کانفرنس کاانعقاد کیا۔
کانفرنس کا ، جس کا موضوع‘‘یونانی طریقہ علاج، مواقع اور مسائل کووڈ-19 کے دور میں’’ تھا، افتتاح جناب کرن رججو محترم وزیرمملکت یوتھ افیئرس اینڈ اسپورٹس، آیوروید، یوگا اینڈ نیچرو پیتھی، یونانی، سدھا،سوواریگا اور ہیومیوپیتھی اور وزیر مملکت برائے اقلیتی امورحکومت ہند نے کیا۔اس موقع پر وزارت آیوش کے سکریٹری جناب ویدیا راجیش کوتیجا ، ایڈیشنل سکریٹری وزارت آیوش جناب پرمود کمار پاٹھک، سی سی آر یو ایم کے ڈائریکٹر جنرل پروفیسرعاصم علی خان اور وزارت آیوش کے شریک مشیر  ڈاکٹر ایم اے قاسمی بھی اس موقع پر موجود تھے۔
کانفرنس کا افتتاح کرتے ہوئے جناب کرن رججو نے بتایا کہ یونانی علاج جو مختلف تہذیبوں کی بہترین معلومات سے مالا مال ہے، لوگوں کی جسمانی ، ذہنی اور سماجی بہبود کو یقینی بنانے کی سب سے زیادہ صلاحیت رکھتا ہے۔انہوں نے مزید بتایا کہ محترم وزیراعظم جناب نریندر مودی کی قیادت میں قائم ہونے والی وزارت آیوش نے طبی تحقیقات اور طبی سہولیات کی فراہمی کے سلسلے میں قابل تعریف کام کیا۔ خاص طور پر کووڈ-19 وباء کے دوران اس کارول قابل تعریف رہا ہے۔
وزیر محترم جناب شری پد یسو نائک نے اپنے ریکارڈنگ ویڈیو پیغام میں کووڈ-19 کے خلاف جنگ میں آیوش سے متعلقہ افراد کے کردار کی ستائش کی۔
کانفرنس سے خطاب کرتے ہوئے ویدیا راجیش کوتیجا نے کہا کہ یونانی طریقہ علاج اور سی سی آر یو ایم نے کووڈ-19 کے خلاف جنگ میں ایک تاہم کردار ادا کیا۔انہوں نے عالمی ادارہ صحت کے ساتھ کی جانے والی یادداشت مفاہمت پر روشنی ڈالی، جو آیوش کی اصطلاحات کو معیاری بنانے کے لئے کی گئی تھی،جس کا مقصد آئی سی ڈی-11 کو شامل کرنا تھا۔اس کے علاوہ وزارت آیوش کے ذریعہ کئے گئے ان اقدامات کا بھی ذکر کیا، جن کا مقصد آئی ٹی کو آیوش طبی سہولیات کی فراہمی کے پروگرام ، جیسے نمستے پورٹل اے- ایچ ایم آئی ایس وغیرہ کا حصہ بنانا تھا ،اور ان اقدامات کے سلسلے میں سی سی آر یو ایم کے تعاون کی تعریف کی۔
اس سے قبل اپنے استقبالیہ خطاب میں پروفیسر عاصم علی خان نے کانفرنس کے موضوع کے پس منظر پر روشنی ڈالی اور یہ بتایا کہ سی سی آر یو ایم نے کووڈ-19 کے خلاف جنگ میں ایک سرگرم کردار ادا کیا اور اس سلسلے میں چار پروجیکٹ شروع کئے جن میں دو احتیاطی تدابیر سے متعلق تھے اور دو طبی مطالعے سے متعلق تھے ، یہ مختلف مراکز پر چلائے گئے تھے۔افتتاحی اجلاس ڈاکٹر ایم اے قاسمی کی تجویز پر کلمات تشکر کے ساتھ اختتام پذیر ہوا۔
تکنیکی اجلاس کے دوران، معروف طبی ماہرین کے ذریعہ کلیدی خطبات دیئے گئے۔جن موضوعات پر یہ خطبات دیئے گئے ان میں روایتی اور جدید طبی نظام کو مربوط کرنا، روایتی طریقہ علاج اور کووڈ- 19وباء سے جنگ میں اس کا کردار، کووڈ-19 وباء کے دوران یونانی ادویہ کار امراض کے خلاف دفاعی نظام کو بہتر بنانے کا سسٹم،کووڈ-19 وباء کے خلاف جنگ میں ساجھے داروں کو شامل کرنا، کووڈ-19 وباء سے نمٹنے کے سلسلے میں نئی دواؤں کی تیاری کی منصوبہ بندی،جڑی بوٹیاں- آیوش کے شعبے میں موجودہ منظر نامہ،کووڈ-19 کے سبب ماہرین تعلیم پر ذہنی دباؤ کے مسائل، طبی یونانی میں ممکنہ تدابیر،کووڈ-19 وباء کے دوران یونانی اور دیگر آیوش نظاموں کا کردار، شامل ہیں۔اس کانفرنس میں‘‘ کووڈ-19 کے دوران یونانی ادویہ: مواقع اور مسائل’’ کے موضوع پر پینل ڈسکشن کا بھی انعقاد کیاگیا۔ اس کانفرنس میں کووڈ-19 کے دوران یونانی طریقہ علاج کے سامنے آنے والی چیلنجوں اور امکانات پر بھی روشنی ڈالی گئی۔
کانفرنس کے الوداعی اجلاس میں، وزارت آیوش کے ایڈیشنل سکریٹری جناب پرمود کمار پاٹھک نے سی سی آر یو ایم کی خدمات کو بالخصوص کووڈ-19 کے دوران کئے جانے والے اقدامات کو سراہا ۔انہوں نے اس کانفرنس میں منعقد کئے جانے والے مباحثوں اور مذاکروں کی بھی تعریف کی اور ان کو آگے بڑھانے پر زور دیا۔
جواہر لعل نہرو یونیورسٹی کے وائس چانسلر پروفیسر ایم جگدیش کمار نے بین شعبہ جاتی تحقیق اور باہمی تعاون کی ضرورت پر زور دیا۔ نیزطریقہ علاج سے متعلق آیوش نظام کو بہتر بنانے کے لئے تخلیقی صلاحیتوں کو بروئے کار لانے کی بھی بات کی۔
مولانا آزاد یونیورسٹی جودھپور کے صدر پروفیسر اخترالواسع نے کووڈ-19 وباء کے خلاف جنگ میں آیوش کے کردار کو اجاگر کیا او رکہا کہ اس وباء نے عوام کے درمیان آیوش نظام علاج کو مقبولیت دلائی ہے۔
جامعہ ہمدرد نئی دہلی کے وائس چانسلر پروفیسر ایم اے جعفری نےیونانی ماہرین طب پر کووڈ-19 جیسی صورت حال سے نمٹنے کے لئے مزید تحقیقات کرنے کے لئے زور دیا۔
اپنے اختتامی الفاظ میں، پروفیسر عاصم علی خان نے کانفرنس کے دوران کئے جانے والے سائنسی تبادلہ خیال کو مختصر الفاظ میں بیان کیا اور اہم شخصیات، شرکاء، سی سی آر یو ایم کے افسران کا اس تقریب کو کامیاب بنانے کے لئے شکریہ ادا کیا۔
سرکردہ شخصیات نے کانفرنس کا سوینیر جاری کیا ۔ اس کے علاوہ یونانی علاج میں مشترکہ تدابیر اور یونانی طریقہ علاج کے بنیادی اصولوں پر تحقیق- افتتاحی اجلاس میں سی سی آر یو ایم میں انجام دیئے گئے مطالعات کی تلخیص، یونانی نسخہ سازی کا طبی مطالعہ- معجون نسیان،کے علاوہ سی سی آر یو ایم کو دیئے گئے اختیارات کی سند کے حوالہ سے اور درازی عمر کے لئے جڑی بوٹیوں کے استعمال پر کتابچہ کا بھی الواعی اجلاس میں اجراء کیا گیا،جسے سی سی آر یو ایم نے شائع کیا ہے۔
۔۔۔۔۔۔۔۔۔۔۔
ش ح۔س ب ۔رض
U- 1437
(Visitor Counter : 369